La Universitat Rovira i Virgili concedeix la distinció Maria Antonia Ferrer i Bosch 2017 als Grups Regionals d'Atenció a la Víctima i als Grups d'Atenció a la Víctima de les comissaries del Camp de Tarragona i Terres de l'Ebre.
Les primeres dones accedeixen al cos l'any 1985-86, actualment n'hi ha 3.562 i representen el 21,2% del total.
Per commemorar el Dia Internacional de les Dones, l'Institut Català de les Dones (ICD) ha endegat la campanya, que ressalta la marca femenina de les paraules TreballadorA, EmprenedorA i ExpertA.
Amb el missatge "Corregir la desigualtat és responsabilitat de tothom.
Igualtat efectiva de dones i homes: Catalunya al capdavant", es vol promoure la implicació de tota la ciutadania en la incorporació de les dones a tots els àmbits de la societat catalana.
Els Grups Regionals d'Atenció a la Víctima i els Grups d'Atenció a la víctima de la Regió Policial Camp de Tarragona i la Regió Policial de les Terres de l'Ebre han estat guardonats amb la distinció Maria Antonia Ferrer de la Universitat Rovira i Virgili.
S'ha volgut reconèixer així la tasca d'acompanyament, protecció de les víctimes de violència masclista i de prevenció de la problemàtica que fan des de l'any 2008, així com "per fer, de la millora de l'atenció a les víctimes, una prioritat de la seva feina" tal i com diu l'acta del jurat.
La distinció pren el nom de la Dra.
M. Antònia Ferrer i Bosch, professora de la URV jubilada i historiadora de la ciutat de Tarragona, ciutat que ha donat a conèixer en les seves recerques i publicacions.
Participació del Cos de Mossos d'Esquadra en el dia Internacional de les Dones 2017
Des del Cos de Mossos d'Esquadra hem participat i organitzat a nivell territorial a diferents actes i activitats per tal de commemorar aquest dia.
Hem estat presents als actes de commemoració organitzats per diferents organismes com l'ICD (Institut Català de les Dones), ajuntaments, consells comarcals, etc.
El Grup d'Atenció a la Víctima de la comissaria de Mataró, amb motiu del Dia Internacional de les Dones, va realitzar la xerrada Prevenció de la Violència Masclista a la seu de la Immaculada Concepció.
Es tracta d'una congregació de monges que fan tasques socials amb persones excloses socialment.
El Grup d'Atenció a la Víctima de la comissaria de Sant Cugat va assistir a les VII Jornades contra la Violència de Gènere, organitzades per la Mútua de Terrassa.
L'Àrea Bàsica Policial de Terrassa va participar a la jornada organitzada per la Mútua de Terrassa, en la que a una de les taules va parlar la companya de l'Oficina de Relacions amb la Comunitat.
El Grup d'Atenció a la Víctima de Terrassa va assistir a l'acte central de la campanya del Dia Internacional de les Dones.
L'Àrea Bàsica Policial de Santa Coloma de Gramenet participarà el dia 21/03/2017 en una xerrada que el GAV farà al Centre Cívic del Riu del municipi.
El Grup Regional d'Atenció a la Víctima de la comissaria de Lleida va formar part del Xè Premi Mila de Periodisme per a la Igualtat de Gènere a Lleida, organitzat per la Regidoria de Cultura de l'ajuntament de Lleida, el Col·legi Oficial de Psicòlegs de Catalunya i el Col·legi de Periodistes de Catalunya.
Agents i caps de la Regió Policial de Ponent van representar la PG-ME durant l'acte institucional de commemoració.
El cap de la Oficina de Relacions amb la Comunitat de Girona parla sobre el Dia Internacional de les Dones als informatius de la radio Fem Girona